|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ministru kabineta rīkojuma projekta**„Grozījums Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai””**sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījums Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai”” (turpmāk – Rīkojuma projekts) sagatavots, izpildot 2013.gada 25.jūnija Ministru kabineta sēdes protokollēmuma Nr.36 56.§ (turpmāk - MK protokollēmums (prot.Nr.36 56.§)) 2.punktā doto uzdevumu Finanšu ministrijai (valsts akciju sabiedrībai „Valsts nekustamie īpašumi” (turpmāk – VNĪ)) veikt visas nepieciešamās darbības nekustamā īpašuma (kadastra numurs 0100 008 0006) Pils laukumā 3, Rīgā (turpmāk – Rīgas pils) ugunsgrēka seku likvidēšanai un trīs nedēļu laikā *iesniegt Ministru kabinetā rīkojuma projektu par grozījumiem Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai”, nosakot, ka Rīgas pils ugunsgrēka seku likvidēšanas darbi (ieskaitot juridiskos pakalpojumus) tiek finansēti no Rīgas pils būvniecības darbiem valsts budžetā plānotā finansējuma.* Finanšu ministrijai (VNĪ) ugunsgrēka seku likvidēšanas darbus un to izmaksas saskaņot ar apdrošinātājiem un no valsts budžetā plānotā finansējuma precīzi nodalīt tās izmaksas, kas tieši attiecas uz šiem darbiem. Ar Ministru kabineta 2013.gada 30.jūlija sēdes protokollēmuma Nr.41 97.§ noteikto dotā uzdevuma - iesniegt Ministru kabinetā rīkojuma projektu par grozījumiem Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai”, nosakot, ka Rīgas pils ugunsgrēka seku likvidēšanas darbi (ieskaitot juridiskos pakalpojumus) tiek finansēti no Rīgas pils būvniecības darbiem valsts budžetā plānotā finansējuma- izpildes termiņš tika pagarināts līdz 2013.gada 25.septembrim. |
| 2. | Pašreizējā situācija un problēmas | Rīgas pils saskaņā ar ierakstu Rīgas pilsētas zemesgrāmatu nodalījumā Nr.2386 pieder valstij Finanšu ministrijas personā, īpašums nodots VNĪ pārvaldīšanā. Rīgas pilī 2013.gada 20.jūnijā izcēlies ugunsgrēks. Ugunsgrēka un tā dzēšanas darbu rezultātā tika daļēji cietušas Rīgas pils Kastelas (Konventa) daļa, Austrumu piebūves daļa un Priekšpils daļas bēniņu un jumta konstrukcijas.Lai nekavējoties uzsāktu notikušā ugunsgrēka seku likvidēšanu, nodrošinātu vēsturisko vērtību saglabāšanu, kā arī novērstu vai samazinātu turpmākos zaudējumus, VNĪ sadarbībā ar ģenerāluzņēmēju – pilnsabiedrību “SBRE” un projekta vadītāju - būvuzraugu SIA „Būvalts”, ņemot vērā Valsts kultūras pieminekļu aizsardzības inspekcijas sniegtos norādījumus attiecībā uz vēsturisko vērtību saglabāšanu, tika sastādījusi neatliekamo darbu sarakstu ugunsgrēka seku likvidēšanai un vēsturisko vērtību saglabāšanai, kura realizācija nekavējoties tika uzsākta, tiklīdz tika saņemtas izmeklēšanā iesaistīto institūciju un apdrošinātāju piekrišanas par negadījuma seku likvidācijas darbu veikšanu, lai mazinātu/novērstu papildu zaudējumu rašanos un veicinātu objekta saglabāšanu.Lai novērstu ugunsgrēka radītās sekas, radušies un radīsies papildus izdevumi, līdz ar to nepieciešams risināt jautājumu par Rīgas pils ugunsgrēka seku likvidēšanas darbu izmaksu segšanu no valsts budžeta līdzekļiem. Saskaņā ar MK protokollēmuma (prot.Nr.36 56.§)) 2.punktā noteikto, Finanšu ministrijai (VNĪ) dots uzdevums iesniegt Ministru kabinetā rīkojuma projektu par grozījumiem Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai”, nosakot, ka Rīgas pils ugunsgrēka seku likvidēšanas darbi (ieskaitot juridiskos pakalpojumus) tiek finansēti no Rīgas pils būvniecības darbiem valsts budžetā plānotā finansējuma.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Atbilstoši anotācijas I. sadaļas 2.punktā minētajam, ir izstrādāts Rīkojuma projekts, kas paredz noteikt, ka gadskārtējā budžeta likumā ilgtermiņa saistībās 2014.gada-2016.gadam plānotais finansējums Ls 19 646 585 (27 954 572 *euro*) apmērā (Ministru kabineta 2010.gada 6.decembra rīkojuma Nr.702 „Par finansējuma piešķiršanu Rīgas pils Priekšpils projekta izdevumu segšanai” 1.2.apakšpunktā minētais finansējums), kas paredzēts VNĪ veikto kapitālieguldījumu Rīgas pils Priekšpils būvniecībā un pārcelšanās izdevumu segšanai, izmatojams arī 2013.gada 20.jūnijā Rīgas pilī notikušā ugunsgrēka seku likvidēšanas, tai skaitā juridisko pakalpojumu, segšanai. Tādējādi tiktu atbilstoši atlīdzināti VNĪ izdevumi jau par izdarītiem un izdarāmiem darbiem saistībā ar ugunsgrēka seku likvidēšanu valstij Finanšu ministrijas personā īpašumā esošajā nekustamajā īpašumā.Ugunsgrēka seku likvidēšanas darbus nodrošina pilnsabiedrība „SBRE”, par ko 2013.gada 31.jūlijā ir noslēgta papildus vienošanās Nr.1 pie 2012.gada 11.oktobra Būvniecības līguma. Saskaņā ar minētās vienošanās nosacījumiem puses vienojušās par ugunsgrēka seku likvidēšanas darbu veikšanu **Ls** **220 939,18 (314 368,13 *euro*)** bez PVN apmērā. Pagaidu jumta izbūve ir pabeigta gan virs Rīgas pils Baltās zāles, gan virs Rīgas pils Svētku zāles, gan Konventa daļas. No gruvešiem attīrītas ir pilnībā visas telpas. Turpinās un pēc nepieciešamības turpināsies darbi pie telpu mitruma līmeņa samazināšanas. Saskaņā ar minētās vienošanās ugunsgrēka seku likvidācijas un pagaidu jumta izbūves darbu izpildes grafiku darbi tiks turpināti līdz 2014.gada maijam. Pilnsabiedrība „SBRE” līdz 2013.gada 1.septembrim ir veikusi darbus par Ls 92 823,00 (132 075,23 *euro*) bez PVN.Ievērojot MK sēdes protokollēmuma Nr.36 56.§ 2. punktā Finanšu ministrijai (VNĪ) doto uzdevumu Rīgas pils ugunsgrēka seku likvidēšanas darbus un to izmaksas saskaņot ar apdrošinātājiem, VNĪ ir nosūtījusi 2013.gada 22.jūlija vēstuli Nr.1-1/12387 AAS „Baltijas Apdrošināšanas Nams” ar lūgumu nekavējoties saskaņot un apmaksāt Rīgas pils ugunsgrēka seku likvidēšanas ārkārtas darbus 220 939, 18 latu (314 368,13 *euro*) bez PVN apmērā, ar norādi, ka šis ir Rīgas pils ugunsgrēka likvidācijas ārkārtas darbu izmaksu aprēķins un tas nav uzskatāms par galīgo seku un seku novēršanas zaudējumu aprēķinu. VNĪ Rīgas pils daļā, kas nav nodota pilnsabiedrībai „SBRE”, veikusi atsevišķus pasākumus ugunsgrēka seku likvidēšanai, piemēram, VNĪ Tehniskā servisa darbinieki veikuši grīdas seguma noņemšanu, lai nodrošinātu mitruma līmeņa samazināšanu telpās, tāpat ir nodrošināts pagaidu elektrības pieslēgums, kā arī ir notikusi elektriskās pretestības mērījumu veikšana, lai noteiktu elektroinstalācijas stāvokli. Ir veikta Rīgas pils muzeju mikrobioloģiskā un vides fona apsekošana. Minētie darbi veikti kopsummā par **Ls 2 596,15 (3 693,99 *euro*)** bez PVN.Ugunsgrēks radījis situāciju, ka ir jāveic papildus projektēšanas darbi agrāk izstrādātajā tehniskajā projektā. Ievērojot MK protokollēmuma (prot.Nr.36 56.§) 4.punktā noteikto, VNĪ iepriekš saskaņojot ar Iepirkumu uzraudzības biroju, veica sarunu procedūru ar pilnsabiedrību „Pils projekts” par tehniskā projekta precizēšanu, proti, Rīgas pils pārsegumu, sienu un jumta konstrukciju risinājumu izstrādi, kā arī inženiertīklu projektu izmaiņām saistībā ar jaunajām konstrukcijām un citiem veicamajiem projektēšanas darbiem. Par projektēšanas darbu veikšanu starp VNĪ un pilnsabiedrību „Pils projekts” 2013.gada 3.septembrī ir noslēgts līgums Nr.4-2-13-10/1641. Saskaņā ar līguma nosacījumiem papildus projektēšanas darbu termiņš ir noteikts trīs mēneši no līguma spēkā stāšanās dienas saskaņā ar darbu izpildes kalendāro grafiku, un līgumcena ir **Ls 77 675,00 (110 521,57 *euro*)** bez PVN.Tā kā MK protokollēmuma (prot.Nr.36 56.§) 3.punktā atbalstīts, ka valsts un VNĪ interešu pilnvērtīgai pārstāvībai, tai skaitā sarunās ar apdrošinātājiem, tiek piesaistīti eksperti apdrošināšanas un juridiskajos jautājumos, VNĪ 2013.gada 2.jūlijā ir noslēgusi Juridiskās palīdzības līgumu ar zvērinātu advokātu biroju „Tark Grunte Sutkiene”. Saskaņā ar līguma nosacījumiem paredzēts, ka birojs sniedz juridisko palīdzību par fiksētu stundu likmi un kopējais atlīdzības apmērs nepārsniedz **Ls** **92 050,00 (130 975,35 *euro*)** bez PVN. Minētais birojs piesaistījis kompetentu speciālistu apdrošināšanas jomā SIA „Marsh” un aktīvi līdzdarbojas sarunās ar apdrošinātājiem un pilnsabiedrību „SBRE”. Uz 02.10.2013. apmaksāti darbi Ls 33 533,72 (47 714,18 *euro*).VNĪ 2013.gada 19.jūlijā ar SIA”LBS-Konsultants” ir noslēgusi līgumu Nr.4-13-40/1248 par neatkarīgas būvekspertīzes veikšanu Rīgas Pils ugunsgrēka un tā dzēšanas radīto bojājumu izvērtēšanai un zaudējumu apmēru noteikšanai. Saskaņā ar līguma nosacījumiem līgumcena ir **Ls 25 000 (35 571,80 *euro*)** bez PVN.Papildus VNĪ organizēneatkarīgu ugunsgrēka cēloņa tehnisko ekspertīzi, lai noskaidrotu Rīgas pils ugunsgrēka cēloni, attīstību veicinošos apstākļus, uguns izplatīšanās ceļu, tehnisko iemeslu, vietu un laiku. VNĪ ekspertīzes veikšanai ir piesaistījusi Igaunijā reģistrētu ekspertu biroju „H-ekspertiis OÜ”un 2013.gada 12.jūlijā noslēgusi līgumu Nr.7-1-13-37/1283. Saskaņā ar līguma nosacījumiem pakalpojums tiek sniegts par fiksētu stundu likmi un līguma darbības laikā līgumcena nepārsniegs **Ls 2 811,22 (4000,00 *euro*)** bez PVN. Ievērojot augstāk minēto, šobrīd aplēsta ugunsgrēka seku likvidēšanas izdevumu summa Ls 421 071,55 (599 130,84 *euro*). Ugunsgrēka seku likvidēšanas izdevumu apmērs vēl palielināsies sakarā ar ugunsgrēka radīto nepieciešamību veikt attiecīgus būvniecības darbus pēc papildus projektēšanas darbu pabeigšanas.Tā kā šobrīd nav zināmi ugunsgrēka cēloņi, tad nav iespējams prognozēt, vai negadījums saskaņā ar apdrošināšanas sabiedrību apdrošināšanas noteikumiem varētu tikt/netikt atzīts par apdrošināšanas gadījumu un tādējādi no apdrošinātāju puses izmaksāta/ atteikta atlīdzība. Līdz ar to sadarbība ar apdrošinātājiem jautājumā par atlīdzības apmēru vēl turpināsies.**SE „BTA Insurance Company”** 2013.gada 22.augustā ir iemaksājusi VNĪ kontā apdrošināšanas atlīdzību **Ls** **145 665,98 (207 264,02 *euro*)** apmērā. Apdrošinātāja veiktais zaudējuma aprēķins kopsummāLs 146 665,98 (208 686,89 *euro*)**:** 1. par celtniecības darbiem Ls 94 144,92 (133 956,15 *euro*) apmērā, par ko tiek veikta apmaksa saskaņā ar ikmēneša atskaitēm;
2. par celtniecības materiāliem Ls 25 620,38 (36 454,52 *euro*) apmērā, kas tika piegādāti tekošo darbu veikšanai un nav iekļauti ikmēneša atskaitēs un pilnībā ir būvuzņēmēja īpašums (to nomaiņa notiks par pilnsabiedrības „SBRE” līdzekļiem);
3. par pilnsabiedrībai „SBRE” piederošo būvlaukuma aprīkojumu, instrumentiem un darba rīkiem Ls 19 389,12 (27 588,23 *euro*) apmērā (to nomaiņa notiks par pilnsabiedrības „SBRE” līdzekļiem);
4. par izdevumiem būvgružu novākšanai pēc apdrošināšanas gadījuma Ls 7 511,56 (10 687,99 *euro*) apmērā (šajos izdevumos ir iekļauta pilnsabiedrības „SBRE” sabojāto celtniecības materiālu, būvlaukuma aprīkojuma, kā arī instrumentu un darba rīku utilizācija).

No zaudējumu aprēķina atskaitīts apdrošināšanas līgumā norādītais pašrisks Ls 1000,00 (1 422,87 *euro)*.Pilnsabiedrība „SBRE” ar 2013.gada 29.augusta vēstuli, un atkārtoti ar 2013.gada 1.oktobra vēstuli, ir pieprasījusi VNĪ pārskaitīt pilnsabiedrībai „SBRE” daļu no SE „BTA Insurance Company” samaksātās apdrošināšanas atlīdzības – **Ls 52 521,06 (74730,74 *euro*)**, kas ir pilnsabiedrības „SBRE” zaudējumi par Rīgas pils ugunsgrēkā bojā gājušajiem pilnsabiedrības „SBRE” celtniecības materiāliem, būvlaukuma aprīkojumu, instrumentiem, darba rīkiem, kā arī to utilizāciju, kas tiešā veidā neattiecas uz VNĪ pienākošos apdrošināšanas atlīdzību, t.i. augstāk minētie zaudējumi b), c) un d) punktos. MK protokollēmuma (prot.Nr.36 56.§) 7.punkts noteic, ja sakarā ar ugunsgrēka radītajiem zaudējumiem attiecīga apdrošināšanas atlīdzība tiks izmaksāta naudā, ieskaitot to valsts akciju sabiedrības „Valsts nekustamie īpašumi” kontā, tad valsts akciju sabiedrība „Valsts nekustamie īpašumi” šos līdzekļus ieskaita valsts pamatbudžeta nenodokļu ieņēmumos, ja visi ugunsgrēka seku likvidēšanas un būvniecības darbos izdarītie valsts akciju sabiedrības „Valsts nekustamie īpašumi” ieguldījumi segti no valsts budžeta līdzekļiem. Ja attiecīga apdrošināšanas atlīdzība būs apdrošinātāja apmaksāti apdrošināšanas objekta atjaunošanas darbi, attiecīgi samazināms ugunsgrēka seku likvidēšanas un būvniecības izdevumu segšanai paredzētais valsts budžeta finansējuma apmērs, virzot attiecīgu Ministru kabineta rīkojuma projektu.Ievērojot augstāk minēto, ugunsgrēka seku likvidēšanas izdevumu summa Ls 421 071,55 (599 130,84 *euro*) tiek samazināta par Ls 94 144,92 (133 956,15 *euro*), t.i., par starpību starp SE „BTA Insurance Company” samaksātās apdrošināšanas atlīdzības summu Ls 145 665,98 (207 264,02 *euro*) un 51 521,06 (73 307,86 *euro*), kas ir būvuzņēmēja pilnsabiedrības „SBRE” pieprasītā summa no saņemtās apdrošināšanas atlīdzības, kas samazināta par apdrošinātāja atskaitīto pašrisku Ls 1000 (1 422,87 *euro*). Līdz ar to Rīkojuma projektā paredzams, ka gadskārtējā budžeta likumā ilgtermiņa saistībās 2014.gada-2016.gadam plānotais finansējums Ls 19 646 585 (27 954 571,97 *euro*) apmērā, kas paredzēts VNĪ veikto kapitālieguldījumu Rīgas pils Priekšpils būvniecībā un pārcelšanās izdevumu segšanai, izmatojams arī 2013.gada 20.jūnijā Rīgas pilī notikušā ugunsgrēka seku likvidēšanas, tai skaitā juridisko pakalpojumu, izdevumu **Ls 326 926,63 (465 174,69 *euro*)** apmērā segšanai. |
| 5. | Projekta izstrādē iesaistītās institūcijas | Projekta izstrādē ir iesaistīta VNĪ un Finanšu ministrija  |
| 6. | Iemesli, kādēļ netika nodrošināta sabiedrības līdzdalība | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Nav. |

 |

|  |
| --- |
| **II. Tiesību akta projekta ietekme uz sabiedrību** |
| 1. |  Sabiedrības mērķgrupa | Projekts šo jomu neskar. |
| 2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. |  Tiesiskā regulējuma finansiālā ietekme | Projekts šo jomu neskar. |
| 4. |  Tiesiskā regulējuma nefinansiālā ietekme | Projekts šo jomu neskar. |
| 5. |  Administratīvās procedūras raksturojums | Projekts šo jomu neskar. |
| 6. |  Administratīvo izmaksu monetārs novērtējums | Projekts šo jomu neskar |
| 7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  Projekts šo jomu neskar. |
| 5. Precizēta finansiālā ietekme: |  Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts paredz gadskārtējā budžeta likumā ilgtermiņa saistībās 2014.gada-2016.gadam plānotā finansējuma Ls 19 646 585 (27 954 572 *euro*) apmērā, kas paredzēts VNĪ veikto kapitālieguldījumu Rīgas pils Priekšpils būvniecībā un pārcelšanās izdevumu segšanai, izlietojuma mērķa paplašināšanu, nemainot finansējuma apmēru un tā sadalījumu pa gadiem. |

Anotācijas IV, V un VI sadaļa – rīkojuma projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija un valsts akciju sabiedrība „Valsts nekustamie īpašumi”  |
| 2. | Projekta izpildes ietekme uz pārvaldes funkcijām | Rīkojuma projekta izpilde neietekmē valsts akciju sabiedrības „Valsts nekustamie īpašumi” funkcijas un uzdevumus, tās netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar rīkojuma projekta izpildi jaunas institūcijas netiek radītas. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos ievietojot elektroniski tīmekļa vietnē www.vestnesis.lv, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Finanšu ministra vietā -

zemkopības ministre L.Straujuma

08.11.2013. 14:51

2270

J.Upeniece 67024922

Jana.Upeniece@vni.lv